text: যুবলীগের ২০১ সদস্যের পূর্ণাঙ্গ কমিটি ঘোষণা – Somoyerkotha24
  অনলাইন ডেস্ক : নানা আলোচনা-সমালোচনার মধ্যে জাতীয় সম্মেলনের প্রায় এক বছর পর পূর্ণাঙ্গ কেন্দ্রীয় কমিটি পেল আওয়ামী যুবলীগ। শনিবার আওয়ামী লীগের অন্যতম এই সহযোগী সংগঠনের পূর্ণাঙ্গ কমিটি ঘোষণা করা হয়েছে।
  যুবলীগের পূর্ণাঙ্গ কমিটিতে ২৭ জন প্রেসিডিয়াম সদস্যের মধ্যে ২২ জনের নাম ঘোষণা করা হয়েছে। পাঁচটি পদ ফাঁকা রয়েছে। এই ২২ জনের মধ্যে রয়েছেন অ্যাডভোকেট মামুনুর রশিদ, মঞ্জুর আলম শাহীন, আবু আহমেদ নাসিম পাভেল, শেখ সোহেল উদ্দিন, ডা. খালেদ শওকত আলী, শেখ ফজলে ফাহিম, মুজিবুর রহমান চৌধুরী নিক্সন প্রমুখ।